
Kód visszagenerálása nyelvfüggetlen AST alapján

Napjaink szoftverfejlesztésében egyre több időt és erőfeszítést igényel a nagy, ipari méretű programkódok megértése, karbantartása, továbbfejlesztése. A forráskód mint szövegfájl önmagában kevéssé
alkalmas arra, hogy számításokat, transzformációkat hajtsunk végre rajta, ezért szükséges, hogy vele ekvivalens, de algoritmikus szempontból könnyebben
kezelhető formára hozzuk. Egy ilyen forma az absztrakt szintaxisfa (AST).
Ezen nyelvfüggetlen absztrakt szintaxisfák bemenetül szolgálnak a különböző szoftverkarbantartást segítő eszközöknek. Az ilyen programok átalakításokat végeznek, az ilyen átalakított programot szeretnénk módosítani, továbbfejleszteni, akkor szükséges, hogy a transzformált AST-t visszaalakítsuk forráskóddá.
Dolgozatom célja egy rugalmas, egyszerűen kezelhető, könnyen kibővíthető, általános keretrendszer megalkotása, amely lehetővé teszi, hogy szintaktikusan helyes forráskódot
generáljunk a nyelvfüggetlen AST-ből az eredeti programozási nyelvre. E keretrendszerhez definiálok egy leíró nyelvet amely segítségével minden általunk kezelni kívánt
programozási nyelvhez meghatározhatjuk, hogy hogyan történjen a kód visszagenerálása. Ezáltal a keretrendszerünk egy új nyelvvel való kibővítéséhez, elég csak a hozzá tartozó
leírófájlt definiálni, amit dinamikusan hozzáadhatunk. A rendszer képes a szintaxisfa mellet egyéb külső, számított eredmények kezelésére is, amelyeket valamilyen módon hozzákötöttünk az AST-hez.
A dolgozat eredményei közé tartozik , hogy sikerült a forráskód szerkezeti rekonstrukcióját elérnem.
Az általános AST-ből a leírt algoritmusok és struktúrák segítségével képes voltam egy új modellt előállítani, ami nem csak a forráskód teljes visszaalakítását tette lehetővé, de tetszőleges egyéb információ megjelenítését is támogatta a forráskód megjelenítése közben. A modell szerkezetéből adódóan
a módszerhez később egyéb megjelenítés formákat is illeszthetünk, mint például struktogramszerű megjelenítés, vagy folyamatábra, vagy egyéb magasabb fokú grafikus megjelenítés.
A dolgozatomban bemutatott keretrendszer terveink szerint beépül majd, egy, az egyetemünkön fejlesztett kódmegértést
támogató eszközbe, de a moduláris felépítésének köszönhetően más termékek is alkalmazhatják.



